C 241 A/8
EL
Επίσημη Εφημερίδα της Ευρωπαϊκής Ένωσης
24.6.2022
Η αρμόδια για τους διορισμούς αρχή καταρτίζει πίνακα των υποψηφίων που υπέβαλαν τον φάκελο υποψηφιότητάς τους σύμφωνα με τις διαδικασίες και εντός της προβλεπόμενης προθεσμίας, και στη συνέχεια τον διαβιβάζει μαζί με τους φακέλους στην εξεταστική επιτροπή.
Οι υποψήφιοι αυτοί θα κληθούν να συμμετάσχουν στη δοκιμασία προεπιλογής υπό μορφήν MCQ με χρήση ηλεκτρονικού υπολογιστή.
Η δοκιμασία διορθώνεται με ηλεκτρονικό υπολογιστή.
Οι υποψήφιοι θα λάβουν, μέσω του λογαριασμού τους Apply4EP, παραδείγματα ερωτήσεων, καθώς και οδηγίες, σχετικά με τον τρόπο διεξαγωγής της δοκιμασίας MCQ.
Ο αξιολογητής ταλέντου προσαρτάται στη προκήρυξη του διαγωνισμού.
Πρέπει να τον συμπληρώσετε και να τον τηλεφορτώσετε στο προβλεπόμενο τμήμα της Apply4EP το αργότερο έως την ημερομηνία και την ώρα που ορίζεται στην προκήρυξη του διαγωνισμού ως προθεσμία για την κατάθεση των υποψηφιοτήτων.
Για την επιλογή των υποψηφίων που θα κληθούν στις γραπτές δοκιμασίες, η εξεταστική επιτροπή ελέγχει, κατά φθίνουσα σειρά τη βαθμολογία στη δοκιμασία MCQ, τη βαθμολογία στον αξιολογητή ταλέντου και την τήρηση των γενικών και ειδικών όρων.
Στη συνέχεια, η εξεταστική επιτροπή αξιολογεί τις υποψηφιότητες των οποίων τα προσόντα (ιδίως διπλώματα, γλωσσικές γνώσεις και επαγγελματική πείρα) είναι τα πλέον κατάλληλα για τη φύση των καθηκόντων και τα κριτήρια επιλογής που καθορίζονται στην προκήρυξη του διαγωνισμού.
Για τον σκοπό αυτό, η εξεταστική επιτροπή θα βασίσει την αξιολόγησή της αποκλειστικά στις απαντήσεις που έδωσε ο/η υποψήφιος/α στον αξιολογητή ταλέντου, μέχρι που ο αριθμός των υποψηφίων να αντιστοιχεί στον αριθμό των ατόμων που μπορούν να κληθούν στο επόμενο στάδιο του διαγωνισμού.
Για τη διενέργεια της επιλογής βάσει προσόντων, η εξεταστική επιτροπή εξετάζει τις απαντήσεις που έδωσαν οι υποψήφιοι/ες στον αξιολογητή ταλέντου.
Καθεμία από τις απαντήσεις θα λάβει από 0 έως 4 μονάδες.
Η εξεταστική επιτροπή μπορεί να αποφασίσει να αποδώσει σε κάθε κριτήριο επιλογής έναν συντελεστή στάθμισης που να αντικατοπτρίζει τη σχετική σημασία του, από το 1 έως το 3.
Στην περίπτωση αυτή, οι μονάδες που αποδίδονται σε κάθε απάντηση πολλαπλασιάζονται με αυτόν τον συντελεστή στάθμισης.
Οι μονάδες κάθε υποψηφίου/ίας προστίθενται προκειμένου να προσδιοριστούν τα πρόσωπα των οποίων τα προσόντα αντιστοιχούν καλύτερα στα προς εκτέλεση καθήκοντα.
Εάν περισσότεροι του ενός υποψήφιοι έχουν λάβει την ίδια βαθμολογία για την τελευταία διαθέσιμη θέση, όλοι αυτοί οι υποψήφιοι θα κληθούν στο’επόμενο στάδιο του διαγωνισμού.
Οι αιτήσεις υποψηφιότητας και οι αξιολογητές ταλέντου των υποψηφίων που βρίσκονται κάτω από αυτό το όριο δεν θα εξεταστούν. 2.3.
Εξετάσεις Όλες οι εξετάσεις είναι υποχρεωτικές και προαπαιτούμενες.
Ο ανώτατος αριθμός υποψηφίων που γίνονται δεκτοί/ές προς συμμετοχή στις εξετάσεις ορίζεται στην προκήρυξη του διαγωνισμού.
Η περιγραφή και ο τρόπος βαθμολόγησης των εξετάσεων παρατίθενται στον Τίτλο Β.2 του διαγωνισμού.
Τεχνικές ιδιαιτερότητες — Επιγραμμικές εξετάσεις (MCQ και γραπτές εξετάσεις) Για τις γραπτές εξετάσεις που πραγματοποιούνται ηλεκτρονικά, το Ευρωπαϊκό Κοινοβούλιο προσφεύγει σε πάροχο υπηρεσιών.
Θα χρειαστείτε υπολογιστή (επιτραπέζιο υπολογιστή ή φορητό υπολογιστή) με: — λειτουργικό σύστημα Microsoft Windows 7 ή μεταγενέστερο ή Apple OS X 10.11 «Yosemite» ή μεταγενέστερο για MAC, — χωρητικότητα 1 GB ελεύθερου χώρου στον σκληρό δίσκο, — εμπρόσθια κάμερα, συνδεδεμένη με τον υπολογιστή σας ή ενσωματωμένη σε αυτόν, — σύνδεση στο διαδίκτυο, — 4 GB RAM.
Θα ενημερωθείτε πριν από την εξέταση για τυχόν αλλαγές στις ελάχιστες τεχνικές απαιτήσεις που προκύπτουν από την αναβάθμιση του λογισμικού.
Τα λειτουργικά συστήματα XP, Vista και παλαιότερα, Windows 10 S, Windows ARM (RT), MacOS παλαιότερο του 10.11, IOS (Ipad, Iphone), Android, Chromebook, Virtual Machine, Linux (debian, ubuntu, ...) και OS σε 32bits δεν είναι κατάλληλα.